**O B A V I J E S T**

**o sufinanciranju nabave školskih udžbenika i nastavnih sredstava učenicima osnovnih škola za šk. godinu 2016/2017.**

Dana 25. srpnja 2016. godine, Gradonačelnik Grada Dugog Sela donio je Odluku o sufinanciranju nabave školskih udžbenika i nastavnih sredstava učenicima osnovnih škola, s prebivalištem na području Grada Dugog Sela, za šk. godinu 2016/2017., kojom su propisani uvjeti za ostvarivanje navedene potpore.

Novčanu potporu za nabavu školskih udžbenika i nastavnih sredstava mogu ostvariti roditelji učenika osnovnih škola, s prebivalištem na području Grada Dugog Sela, čiji prihod po članu zajedničkog kućanstva ne prelazi **1.800,00 kuna mjesečno**, u sljedećim iznosima:

**- za učenike od 1 - 4. razreda - u iznosu od 300,00 kn po učeniku**

**- za učenike od 5 - 8. razreda - u iznosu od 700,00 kn po učeniku.**

Obrasci zahtjeva i izjave o članovima zajedničkog kućanstva mogu se preuzeti osobno u Gradu Dugom Selu, J. Zorića 1 (potkrovlje) ili na službenoj stranici Grada: [www.dugoselo.hr](http://www.dugoselo.hr).

Zahtjevi sa propisanom dokumentacijom zaprimaju se **do 30. rujna 2016. godine**, a nepotpuni i nepravovremeni zahtjevi neće se razmatrati.

Grad Dugo Selo